ครม.ไฟเขียวให้รัฐบาลรับซื้อยางดิบ-ยางแผ่นราว 1 แสนตัน
นายกฯ เผย ครม.ไฟเขียวให้รัฐบาลรับซื้อยางดิบ-ยางแผ่นจากเกษตรกรราว 1 แสนตัน ในราคานำตลาด 
12 ม.ค. 2559

พล.อ.ประยุทธ์ จันทร์โอชา นายกรัฐมนตรี เปิดเผยว่า ที่ประชุมคณะรัฐมนตรีมีมติให้รับซื้อยางดิบและยางแผ่นจากเกษตรกรปริมาณรวมราว 1 แสนตัน ซึ่งจะเป็นการรับซื้อในราคานำตลาด โดยรัฐบาลจะนำผลผลิตยางเหล่านี้เข้าสู่โรงงานแปรรูปยางทันที ทั้งนี้ เพื่อส่งมอบให้กับหน่วยงานที่มีความต้องการใช้ผลิตภัณฑ์ยางพาราแต่ละประเภทมารับไป
สำหรับราคาที่รับซื้อจะเป็นเท่าไรนั้น คงต้องพิจารณาจากงบประมาณ และดูว่ากำลังการผลิตจะเป็นเท่าใด ซึ่งจะเป็นการดำเนินการก่อนช่วงปิดกรีดยางในอีก 3 เดือนข้างหน้า